Niels Dalgaard

Niels Dalgaard (født i 1956) er ph.d. i nordisk litteratur med fokus på science fiction. I en periode på 12 år var han ansat på Københavns Universitet, ved Institut for Nordisk Filologi. Udover at være forfatter til en halv snes faglitterære bøger, er han oversætter af mange bøger med udenlandske noveller, og redaktør for fagtidsskriftet Proxima.

Den gode gamle fremtid 

Denne ph.d. afhandling, "denne første større afhandling om genren på dansk"
behandler dels emnet science fiction generelt, dels de danske sf-romaner, der udkom i 1970'erne.

Fra Platon til cyberpunk 

"For første gang foreligger her en samlet fremstilling på dansk af science fiction-litteraturens
historie". Udover kortfattet af behandle hvad der kom før, der egentlig kan være tale
om sf, tales der om perioder fra det moderne gennembrud (begyndende sidst i 1800-tallet)
til cyberpunk (1980'erne) og vor tid.

Rumvandringer 

Udover at indeholde artikler, der allerede havde været trykt andre steder, bidrog denne
bog med "Science fiction i de kulørte hæfter", en gennemgang af sf i de hæfter, bl.a. om Nick Carter,
som en gang var yderst populære, men i dag nærmest er glemt.

Litteraskopet 

Med et mikroskop studerer man meget små ting, med et teleskop meget store. Men med et Litteraskop betragter man science fiction-litteraturen, både dens mere kendte sider og dens mest obskure afkroge. Det er i al fald sådan, begrebet bruges i den faste spalte, som siden 1996 har været i Science Fiction Cirklens medlemsblad Novum.

Vinkler på dansk science fiction 

Science fiction kan betragtes fra mange vinkler. I denne bog er samlet en række artikler, der på forskellig vis undersøger og fortæller om genren. Disse punktnedslag i genrens historie bygger på original forskning og dokumenterer bl.a. at der er mere dansk science fiction, end man måske skulle tro.

Bibliografi 

 Litteraskopet 2 : 30 spalter om science fiction (2021)
Vinkler på dansk science fiction (2015)
 Litteraskopet : 30 spalter om science fiction (2012)
 Advareren: Niels E. Nielsen og science fiction (2011) om Niels E. Nielsen
 Mareridtsmanden : Stephen King og science fiction (2009) om Stephen King
 Verdensjongløren : Svend Åge Madsen og science fiction (2007) om Svend Åge Madsen
 Rumvandringer : udvalgte artikler (2006)
 Litteratur på dansk om science fiction : en selektiv bibliografi (2006)
 Fra Platon til cyberpunk : science fiction-litteraturens historie (2004)
 Guide til fantastisk litteratur : science fiction, fantasy- og horrorlitteraturens hvem er de?, hvad skrev de? (2000)
 Fanmarkshistorien : dansk science fiction fandoms historie (1999)
 Den gode gamle fremtid : modernitetskritik og genrevalg i halvfjerdsernes danske science fiction-roman (1997, ph.d. afhandling)
 Dage med Madsen eller Livet i Århus : om sammenhænge i Svend Åge Madsens forfatterskab (1996) om Svend Åge Madsen
 Forandringernes litteratur. Science fiction genren og halvfjerdsernes litterære miljø (1988, magisterkonferens)

Kilder 

 Eurocon 2007, programbog, redigeret af Knud Larn
 At fortælle Svend Åge Madsen, Toogtyve genspejlinger, redigeret af Lars Green Dall
Science Fiction Cirklens bøger: https://sciencefiction.dk/udgivelser/bog

Noter 

Ansatte ved Københavns Universitet
Faglitterære forfattere